**Ministru kabineta noteikumu projekta**

**“Grozījumi Ministru kabineta 2016. gada 14. jūnija noteikumos Nr. 374 “Valsts informācijas sistēmu savietotāja noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu anotācijas kopsavilkums netiek aizpildīts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrijas (turpmāk – VARAM) iniciatīva.Ministru kabineta noteikumu projekts “Grozījumi Ministru kabineta 2016. gada 14. jūnija noteikumos Nr. 374 “Valsts informācijas sistēmu savietotāja noteikumi”” (turpmāk - noteikumu projekts) izstrādāts, lai mazinātu administratīvo slogu starpvalstu informācijas aprites procesa nodrošināšanai, kā arī, lai viennozīmīgi noteiktu tiesisko ietvaru informācijas apritei ar informācijas sistēmām, kuras atrodas Eiropas Savienības vai Eiropas Ekonomikas zonas dalībvalstī, izmantojot Valsts reģionālās attīstības aģentūras (turpmāk – VRAA) pārziņā esošo Valsts informācijas sistēmu savietotāju (turpmāk – VISS).Papildus tiek precizētas normas attiecībā uz VISS izmantošanu ņemot vērā veikto VISS modernizāciju, kā arī nepieciešamību padarīt efektīvāku datu aprites procesu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd, lai nodrošinātu informācijas aprites nodrošināšanu starpvalstu līmenī, nepieciešams slēgt starpvalstu līgumu vai noteikt attiecīgu regulējumu specifiskās jomas tiesību aktā likuma līmenī, nosakot informācijas aprites apjomu un mērķi. Papildus nepieciešams paredzēt arī vienošanos par veidu, kā informācijas aprite tiks nodrošināta. Lai vienotos par informācijas aprites veidu, Valsts informācijas sistēmu (turpmāk – VIS) pārziņi, kuri iesaistīti starpvalstu informācijas aprites procesā slēdz līgumus ar ārvalstu institūcijām. Lai mazinātu administratīvo slogu, noteikumu projekts dos iespēju VIS pārziņiem, kuri būs iesaistīti starpvalstu informācijas aprites procesā, atsaukties uz Ministru kabineta 2016. gada 14. jūnija noteikumiem Nr. 374 “Valsts informācijas sistēmu savietotāja noteikumi” (turpmāk – MK noteikumi), ja informācijas apritei kā veids būs izvēlēts VISS.Noteikumu projekts paredz noteikt, ka VRAA pārziņā esošais VISS var tikt izmantots starpvalstu informācijas aprites nodrošināšanai, kā arī tiesības VRAA sadarboties ar Eiropas Savienības vai Eiropas Ekonomikas zonas dalībvalstu institūcijām, kuras iesaistītas starpvalstu informācijas apritē. Minētā kārtība neparedz noteikt VISS par obligātu datu aprites nodrošināšanai starpvalstu līmenī.Tehniski tiek precizēta atsauce uz STORK[[1]](#footnote-1) autentifikācijas izmantošanu, jo tā ir aizstāta ar eIDAS[[2]](#footnote-2) pārrobežu autentifikāciju.Ņemot vērā to, ka Eiropas Savienības fondu projekta “Vienotā datu telpa” [[3]](#footnote-3)ietvaros VRAA ir īstenojusi VISS pieprasījumu servisa modernizāciju, ieviešot tā tehnoloģisko pēcteci (turpmāk - API Pārvaldnieks), kas nodrošina plašākas tehnoloģiskās iespējas starpiestāžu datu aprites risinājumā, un iesaistītās valsts pārvaldes iestādes pakāpeniski veic tehnoloģisko pāreju uz API Pārvaldnieku, tādējādi samazinot pieprasījumu servisa izmantošanu, nepieciešamas izmaiņas MK noteikumu 36.2. apakšpunktā un 37.punktā, precizējot redakciju atbilstoši risinājuma faktiskajam biznesa procesam, jo piekļuvju pārvaldību API Pārvaldniekā nodrošina iestāde (servisa pārzinis). Esošais VISS pieprasījumu serviss tiks saglabāts līdz 2023.gada 31.decembrim un līdz tam laikam iestādēm pakāpeniski būs nepieciešams pāriet uz API Pārvaldnieka izmantošanu.Ņemot vērā, ka MK noteikumu 43.3. apakšpunkts uzliek par pienākumu VRAA vismaz 12 mēnešu pārejas periodā nodrošināt datu apriti izmantojot datu aprites pakalpes nemodificēto versiju, MK noteikumu 38.3. apakšpunktā līdzīgs pienākums tiek uzlikts arī pakalpes turētājam. 12 mēnešu iepriekšējā pakalpes versija var netikt uzturēta šādos gadījumos:1. Izmaiņas pakalpē ir veiktas, jo tika ietekmēta droša informācijas aprite. Piemēram, ir izlabotas kļūdas, kas ietekmēja drošību vai datu integritāti.2. Pakalpē ir veiktas izmaiņas atbilstoši normatīvo aktu prasībām.3. Ir panākta vienošanās ar pakalpes lietotajiem par citu pakalpes uzturēšanas termiņu vai pastāv starpresoru vienošanās ar pakalpes izmantotājiem, kurā noteikts cits pakalpes uzturēšanas termiņš.COVID-19 krīze ir strauji veicinājusi digitalizācijas procesus. Šī krīze ir izvirzījusi valsts pārvaldei jaunus izaicinājumus un likusi valsts pārvaldi strauji transformēt un digitalizēt valsts pārvaldes procesus. Izmaiņas VISS izmantošanas procesā nepieciešamas, lai veicinātu straujāku digitalizāciju un izmaiņu ieviešanu datu aprites procesos valsts pārvaldē. Valsts pārvaldē, lai sekotu vispārpieņemtajai praksei par ātro izstrādi, izmaiņas risinājumos tiek ieviestas straujāk, nekā tas bijis līdz šim un praksē ievērot līdz šim MK noteikumos noteikto piecu dienu gaidīšanas termiņu, lai izmaiņas var ieviest, nav racionāli un pamatoti. Klienti izmaiņas informācijas tehnoloģiju risinājumos vēlas saņemt nekavējoties, tādēļ par plānotajiem darbiem attiecīgajā sistēmā lietotāji būtu informējami ne vēlāk kā divas darba dienas pirms darbu veikšanas. Līdz ar to attiecīgi tiek precizēts MK noteikumu 45.1., 45.2., 47.1. un 47.2. apakšpunkts. |
| 3. | Projekta izstrādē iesaistītās institūcijas un publiskas personas kapitālsabiedrības |  VARAM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VRAA un VIS pārziņi, kuri nodrošina informācijas apriti izmantojot VISS. |
| 2. | Tiesiskā regulējuma ietekme uz tautsaimniecību un administratīvo slogu | Lai vienotos par informācijas aprites veidu, VIS pārziņi, kuri iesaistīti starpvalstu informācijas aprites procesā slēdz līgumus ar ārvalstu institūcijām. Lai mazinātu administratīvo slogu, noteikumu projekts dos iespēju VIS pārziņiem, kuri būs iesaistīti starpvalstu informācijas aprites procesā, atsaukties uz MK noteikumiem nedetalizējot datu aprites kārtību, ja informācijas apritei kā veids būs izvēlēts VISS. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādē nav nepieciešams iesaistīt kādas konkrētas sabiedrības mērķgrupas, jo noteikumu projekts satur normas, kas attiecas tikai uz VRAA un VIS pārziņiem, kuri nodrošina informācijas apriti izmantojot VISS.Noteikumu projekts būtiski nemaina esošo tiesisko regulējumu, bet papildina jau esošo.  |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VRAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru.Jaunas institūcijas netiks izveidotas, esošo institūciju likvidācija vai reorganizācija nav plānota.Noteikumu projekts tiks īstenots, izmantojot institūcijām pieejamos cilvēkresursus. |
| 3. | Cita informācija | Nav. |

Vides aizsardzības un reģionālās attīstības ministrs A.T. Plešs

R.Guds

67026525

rihards.guds@varam.gov.lv

1. [STORK](https://ec.europa.eu/digital-single-market/en/content/stork-take-your-e-identity-you-everywhere-eu) [↑](#footnote-ref-1)
2. [EIROPAS PARLAMENTA UN PADOMES REGULA (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK](https://eur-lex.europa.eu/legal-content/LV/TXT/?uri=CELEX:32014R0910) [↑](#footnote-ref-2)
3. [ERAF projekts Nr. 2.2.1.1/17/I/009 “Vienotā datu telpa”](https://www.vraa.gov.lv/lv/projekts/vienota-datu-telpa) [↑](#footnote-ref-3)